Ketil Hvoslef

Ketil Hvoslef (tidligere Ketil Sæverud; født 19. juli 1939 i Bergen) er en norsk komponist. Han var festspillkomponist i Bergen i 1990.

Familie 
Ketil Hvoslef er sønn av komponisten Harald Sæverud og pianisten Marie Hvoslef, og bror av komponisten Tormod Sæverud. Han er far til Trond Sæverud og Line S. Hvoslef.

Liv og virke

Utdannelse 
Han tok organisteksamen i 1962 med bratsj som biinstrument ved Bergen Musikkonservatorium . Deretter studerte han i London, med Thomas Rajna og Henri Lazarof som pedagoger, og i København. Så studerte han komposisjon med Karl-Birger Blomdahl og Ingvar Lidholm i Stockholm.

Karriere 
Hvoslef underviste i hørelære, formlære og satslære ved Bergen Musikkonservatorium fra 1963 til 1979. Fra 1964 var han komponist på halv tid, og fra 1979 på full tid. Han har komponert 140-150 større og mindre verk for ulike sammensetninger og for mange sammenhenger. Han har komponert for orkester, strykekvartett, klaver og orgel, og har laget filmmusikk og musikk for fjernsynsprogram.

Hvoslef debuterte som komponist i 1964 med Concertino for klaver og orkester. Av andre verker kan nevnes det symfoniske diktet Mi-Fi-Li, en rekke solokonserter for klaver, trompet, kontrabass, to for fiolin, fagott og to for cello, en dobbeltkonsert for fløyte og gitar, en trippelkonsert for fiolin, cello og piano, en konsert for saksofonkvartett og orkester, samt store orkesterverk som Concertino for orkester, Antigone og Il compleanno, skrevet til Bergen Filharmoniske Orkesters 220-årsjubileum.

Av kammermusikken kan nevnes viktige verk som Kvartoni, Klarinettkvintett, Sekstett for fløyte og slagverkere, Serenata perarchi og Strykekvartett nr. III. Verklisten omfatter også en rekke verker for soloinstrumenter, bl.a.fem større orgelverk, og musikk for scenen og TV-produksjoner deriblant operaen Barabbas. I 2015  og Einar Røttingen et prosjekt med navnet Hvoslef Chamber Music Project for å få spilt inn alle Hvoslefs verker innen kammermusikk. For albumet Chamber Works VI ble de nominert til Spellemannprisen 2019 i klassen samtid.

Produksjon

Utvalgte verker 
 Concertino for klaver og orkester 1964 (debutarbeid)
 Mi-Fi-Li, symfonisk dikt 
 solokonserter for klaver, trompet, kontrabass, to for fiolin, fagott og to for cello
 dobbeltkonsert for fløyte og gitar
 trippelkonsert for fiolin, cello og piano
 konsert for saksofonkvartett og orkester
 Concertino for orkester
 Antigone
 Il compleanno, skrevet til Bergen Filharmoniske Orkesters 220-årsjubileum.
L'Homme Armée : For janitsjarorkester 
Chiese di Roma : per organo 
Talos : En saga på lur
Primavéra : per orchestra giovanile

Kammermusikk
 Kvartoni
 Klarinettkvintett
 Sekstett for fløyte og slagverkere
 Serenata perarchi
 Strykekvartett nr. III
 Fem større orgelverk

Diskografi 
 Ketil Hvoslef (Aurora, 1988)
 London Philharmonic Orchestra, Ketil Hvoslef: Orchestral Works (1992)
 Stein Erik Olsen, Hommage! (1992)
 Lars-Erik Ter Jung, quasi una Sonata (1995)
 Revised Revelation (Hemera Music, 2002)
 Det Norske Kammerorkester: Corelli Machine (2006)
 Nine Solos for Nine Violinists (2012)
 Hvoslef Chamber Music Project: Chamber Works I (Lawo Classics, 2015)
 Seonveh – Ketil Hvoslef: Music for guitar (2015)	
 Hvoslef Chamber Music Project: Chamber Works II (Lawo Classics, 2016)
 Hvoslef Chamber Music Project: Chamber Works III (Lawo Classics, 2016)
 Hvoslef Chamber Music Project: Chamber Works IV (Lawo Classics, 2017)
 Hvoslef Chamber Music Project: Chamber Works V (Lawo Classics, 2018)
 Hvoslef Chamber Music Project: Chamber Works VI (Lawo Classics, 2019)
Concerto for Piano and Orchestra, Ein Traumspiel, Barabbas. Leif Ove Andsnes, Bergen filharmoniske orkester, Edward Gardner, Eivind Gullberg Jensen, Juanjo Mena (SIMAX 2020)

Priser 
 Årets verk 1978 for Konsert for Kor og Kammerorkester
 Årets verk 1980 for Concertino for orkester
 Årets verk 1985 for Il compleanno
 Lindemanprisen 1990
 Årets verk 1992 for Serenata per archi
 Edvard-prisen 2011 i klassen samtidsmusikk for Octopus Rex
 Ridder av 1. klasse av Den Kongelige Norske St. Olavs Orden for sin innsats for norsk samtidsmusikk i 2018
 Nominert til Spellemannprisen 2019 i klassen samtid for Chamber Works VI
 Musikkforleggerprisen 2020 i klassen årets opphaver – klassisk/samtidsmusikk
 Nominert til Spellemannprisen 2021 i klassen TONOs komponistpris for L'homme armé: Works by Ketil Hvoslef med Sjøforsvarets musikkorps
 Nominert til årets verk fra Norsk Komponistforening i 2023 for The Mockingbird II

Referanser

Kilder 
 Fødselsdagsomtale i Aftenposten Kultur søndag 19. juli 2009 side 16

Eksterne lenker 
 
  Ketil Hvoslef i Scenewebarkivet
  Kjetil Hvoslef hos mic.no
  Verkliste fra NB noter
 

Norske komponister
Norske organister
Personer fra Bergen kommune
Riddere av 1. klasse av St. Olavs Orden